Tangvayosaurus

Tangvayosaurus on sukupuuttoon kuollut sauropodeihin kuuluva dinosaurussuku, joka eli varhaisliitukauden Apt- ja Alba-vaiheilla.Upchurch, Barrett, Dodson 2004, s. 268 Se tunnetaan kahdesta osittaisesta luurangosta, jotka on löydetty Savannakhetin provinssista Laosista. Eläin on saanut lajiepiteettinsä hoffeti Laosista dinosauruksia 1940-luvulla löytäneen ja niistä lyhyitä raportteja julkaisseen Josué-Heilmann Hoffetin mukaan. Tangvayosauruksen kuvauksessa sukuun luettiin vasta löydetyn T. hoffetin lisäksi Hoffetin aiemmin löytämä Titanosaurus falloti, mutta jälkimmäisen lisäämistä sukuun on pidetty ennenaikaisena ja se on vaikeasti perusteltavissa.Upchurch, Barrett, Dodson 2004, s. 311

Tangvayosaurus kasvoi arviolta 19 metriä pitkäksi ja 17 tonnin painoiseksi. Sen luuranko oli tukevarakenteinen. Tangvayosaurus jakoi elinympäristönsä Ichthyovenatorin kanssa.

 Lähteet 
 Upchurch, Paul & Barrett, Paul M. & Dodson, Peter: ”Sauropoda”. Teoksessa 

 Viitteet 

Luokka:Sauropodit